Die oorspronklike Volla is in 1938 bekendgestel. Sedertdien is daar 21 529 464 Kewers in 19 fabrieke reg oor die wêreld gebou.
Nes die moderne wêreld was dit tyd vir ŉ verandering. Met strenger uitlaatgasregulasies en veiligheidsvereistes kon VW net nie meer die oorspronklike Volla aanhou vervaardig nie. Aanvanklik is produksie gestaak sonder ŉ groot bohaai.
Ritgehalte en padhouvermoë is tipies VW en heel gemaklik. Al ry die Volla op groot 20”-wiele raak die vering nie ondeund op slegte paaie nie. Die opvallendste ding wat die Volla regkry, is die dat dit lekker is om met hom te ry.
Die nostalgie word nie bederf deur ŉ slegte voertuig nie. So, die Volla bied die beste van twee kante. Indien jy in die bevoorregte posisie is dat jy nie sewe sitplekke of ŉ reuse-laaibak benodig nie, dan is dit lekker om nie jouself so ernstig op te neem nie, en jou tjor op ŉ daaglikse basis te geniet … dit kan dié Volla in oorvloed bied.